Vetrarkuldi og hörð átök ógna sýrlenskum fjölskyldum Þúsundir manna hafa yfirgefið heimili sín í Sýrlandi að undanförnu og lítið er vitað um afdrif þeirra . Skotið hefur verið á fjölskyldur á flótta undan átökunum yfir landamærin til Líbanon . Skotið hefur verið á fjölskyldur á flótta undan átökunum yfir landamærin til Líbanon . Ættingjar hafa orðið aðskila hverjir við aðra og nú verða fjölskyldur einnig að kljást við vetrarkulda , en mikil snjóalög eru til fjalla á þessum tíma árs . Barnaheill – Save the Children segja flóttafjölskyldurnar í brýnni þörf fyrir næringu og húsaskjól . Barnaheill – Save the Children eru nú að störfum við landamæri Sýrlands í Líbanon . Þar dreifa samtökin mat og hreinlætisvörum , reka örugg leiksvæði fyrir börn og veita þeim aðstoð eftir sérlega erfiða lífsreynslu . Unnið er að því að hefja svipað starf við landamærin í Jórdaníu . Hjálparsamtök hafa verið að undirbúa komu flóttamanna til Líbanon . Til þessa hafa tiltölulega fáir flóttamenn skilað sér sem velduráhyggjum af öryggi þeirra . „ Við höfum enn ekki orðið vör við þann fjölda flóttamanna frá Sýrlandi sem við áttum von á , þrátt fyrir fregnir um að þúsundir hafi yfirgefið heimili sín , “ segir Sanna Johnson , framkvæmdastjóri Barnaheilla – Save the Children í Mið-Austurlöndum . „ Við vitum að börn á vergangi eru skelfingu lostin , köld , hungruð og aðframkomin . Það er grundvallaratriði að þessi börn fái hjálp svo fljótt sem auðið er . Ef þau geta ekki náð hingað til okkar í Líbanon , vonumst við til þess að fá leyfi til að fara yfir til Sýrlands svo hægt sé að hjálpa þeim . “ Valerie Amos barónessa , yfirmaður mannúðarmála og hjálparstarfs Sameinuðu þjóðanna , heimsótti Damaskus í gær til að ræða um aðgang mannúðarsamtaka að landinu . Fyrr í vikunni hófu Barnaheill – Save the Children alþjóðlega undirskriftasöfnun til að knýja á um frjálsan og óheftan aðgang mannúðarsamtaka svo unnt sé að tryggja börnum og fjölskyldum þeirra í Sýrlandi þá hjálp sem þau þarfnast .